พลิกแผนล่า ยอดจารชน

พลิกแผนล่า ยอดจารชน () เป็นภาพยนตร์โลดโผน/สายลับ/ระทึกขวัญ ลำดับที่ 4 ในภาพยนตร์ชุด บอร์น กำกับและร่วมเขียนบทโดย โทนี กิลรอย นำแสดงโดย เจเรมี เรนเนอร์, เรเชล ไวสซ์ และ เอ็ดเวิร์ด นอร์ตัน เข้าฉายในปี 2012

พอล กรีนกราส ผู้กำกับภาพยนตร์ชุด บอร์น ภาคที่ 2-3 และแม็ตต์ เดม่อน ผู้รับบทเป็น "เจสัน บอร์น" ตัวเอกของภาพยนตร์ชุดนี้ไม่ได้ปรากฏตัวในเรื่อง ด้านโทนี กิลรอย ผู้กำกับกล่าวว่า "เหตุการณ์ในภาคนี้อยู่ในช่วงเวลาเดียวกับเหตุการณ์ในภาคก่อนหน้า" แต่เป็นเรื่องราวของสายลับอีกคนที่อยู่ในโครงการที่เกี่ยวข้องกับโครงการที่บอร์นเคยสังกัดอยู่

เรื่องย่อ 
เมื่อตัวตนของเจสัน บอร์นและโครงการลับถูกเปิดเผยสู่สาธารณชน เหล่าบรรดาผู้อยู่เบื้องหลังโครงการต่างตัดสินใจปิดโครงการที่เกี่ยวข้อง ทำให้แอรอน ครอส (เจเรมี เรนเนอร์) หนึ่งในสายลับในโครงการต้องหนีเอาชีวิตรอดจากการถูกไล่ล่า

นักแสดง 
 เจเรมี เรนเนอร์ รับบท แอรอน ครอส
 เรเชล ไวสซ์ รับบท ดร. มาร์ตา เชียริง
 เอ็ดเวิร์ด นอร์ตัน รับบท เอริก ไบเยอร์
 โจน แอลเลน รับบท พาเมลา แลนดี
 อัลเบิร์ต ฟินนีย์ รับบท ดร. อัลเบิร์ต เฮิร์ช
 เดวิด สตราแทรน รับบท โนอาห์ โวเซน
 สก็อตต์ เกลนน์ รับบท เอสรา เครเมอร์

ภาคต่อ 

ในเดือนธันวาคม 2012 แม็ตต์ เดม่อนกล่าวว่าเขาและพอล กรีนกราสสนใจกลับมาแสดงและกำกับภาพยนตร์ บอร์น ตามลำดับ แต่ในเดือนพฤศจิกายน 2013 มีข่าวว่าเจเรมี เรนเนอร์จะกลับมารับบทแอรอน ครอสในภาพยนตร์ภาคต่อที่จะกำกับโดยจัสติน ลิน และมีกำหนดฉายวันที่ 16 กรกฎาคม 2016 ต่อมาในเดือนกันยายน 2014 มีการประกาศว่าแม็ตต์ เดม่อนและพอล กรีนกราสจะกลับมาในภาคต่อลำดับที่ 5 ในชุด บอร์น อย่างแน่นอน และจะมีภาพยนตร์ที่แสดงโดยเจเรมี เรนเนอร์แยกต่างหาก ในเดือนมกราคม 2015 มีการประกาศเลื่อนวันออกฉายไปเป็นวันที่ 29 กรกฎาคม 2016

อ้างอิง

แหล่งข้อมูลอื่น 
 
 
 
 

ภาพยนตร์ที่ออกฉายในปี พ.ศ. 2555
ภาพยนตร์ภาษาอังกฤษ
ภาพยนตร์อเมริกัน
ภาพยนตร์ที่มีฉากในประเทศปากีสถาน
ภาพยนตร์ที่มีฉากในรัฐอะแลสกา
ภาพยนตร์ที่มีฉากในชิคาโก
ภาพยนตร์ที่มีฉากในรัฐแมริแลนด์
ภาพยนตร์ที่มีฉากในนครนิวยอร์ก
ภาพยนตร์ที่มีฉากในวอชิงตัน ดี.ซี.
ภาพยนตร์ที่มีฉากในกรุงเทพมหานคร
ภาพยนตร์ที่ถ่ายทำในรัฐนิวยอร์ก
ภาพยนตร์โดยยูนิเวอร์แซลพิกเจอส์
ภาพยนตร์โลดโผน
ภาพยนตร์โดรน